Τράπεζα ερωτήσεων στην Επιστημολογία, Ιστορία και Ηθική της Ιατρικής 2025-6

Μάθημα 1ο
1. Τί σημαίνει ο όρος «παλαιοπαθολογία» και με τι ασχολείται η συγκεκριμένη επιστήμη;
2. Τί είναι η κρανιοανάτρηση και σε τι αποβλέπει; 
3. Τί γνωρίζετε για την ιατρική των πρωτογόνων φυλών; Ποιες από τις πρακτικές τους έχουν επιβιώσει μέχρι σήμερα; (επωδές, εξορκισμοί, περίαπτα, χάντρες για το κακό μάτι, περιτομή, νυμφοτομία, δερματοστιξία, κρίκοι σε χείλη, λοβούς αυτιών, μύτη;)
4. Ποιες είναι οι κυριότερες πηγές για την μελέτη της αιγυπτιακής ιατρικής;
5. Ποιος ήταν ο θεός της Ιατρικής στην Αρχαία Αίγυπτο και τί γνωρίζετε γι’ αυτόν;
6. Τί γνωρίζετε για την ύπαρξη ιατρικών ειδικοτήτων στην Αρχαία Αίγυπτο;
7. Τί γνωρίζετε για την Ασσυρο-Βαβυλωνιακή Ιατρική; 
8. Πώς χρησιμοποιούσαν τη σφυγμολογία οι αρχαίοι Κινέζοι ιατροί; 
9. Τί μέθοδο είχαν επινοήσει για την προστασία από την ευλογιά οι αρχαίοι Κινέζοι ιατροί; 
10. Ποια θεραπευτική μέθοδο ανέπτυξαν οι αρχαίοι Κινέζοι που έχει ενταχθεί στη σύγχρονη εναλλακτική θεραπευτική;
11. Ποια ήταν η κυριότερη χειρουργική επέμβαση των Αρχαίων Ινδών;
12. Ποια ήταν τα κυριότερα φυτά που χρησιμοποιούσαν στη θεραπευτική οι Προκολομβιανοί; Γνωρίζετε αν σήμερα χρησιμοποιούνται στην κλινική πράξη;
13. Αναφέρετε τα κύρια χαρακτηριστικά της προκολομβιανής ιατρικής



Μάθημα 2ο 
14. Πώς συμπεραίνουμε την ιδιαίτερη σημασία που έδιναν στην υγιεινή κατά τη Μινωική περίοδο;
15. Ποια νοσήματα περιγράφονται στα Ομηρικά έπη; 
16. Τα σύμβολα του Ασκληπιού είναι η ράβδος και ο όφις. Τί συμβολίζουν; Πώς σχετίζονται τα σύμβολα αυτά με την αρχαία αιγυπτιακή Ιατρική; 
17. Γνωρίζετε τί ήταν τα Ασκληπιεία; Αναφέρετε τα πιο γνωστά
18. Πώς επέδρασαν οι Πυθαγόρειοι φιλόσοφοι στην εξέλιξη της ιατρικής; Αναφέρατε τους σημαντικότερους επιγραμματικά
19. Τί γνωρίζετε για τον Αλκμαίωνα τον Κροτωνιάτη;


Μάθημα 3ο
20. Τί γνωρίζετε για τον Ιπποκράτη; (βασικά βιογραφικά στοιχεία)
21. Τί γνωρίζετε για την θεωρία των «τεσσάρων χυμών»;
22. Ποιες  μεθόδους κλινικής εξέτασης χρησιμοποιούσε ο Ιπποκράτης; Πιστεύετε ότι έχουν ομοιότητα με τις σημερινές; Στη σημερινή νοσολογία επικρατούν οι παρακάτω όροι, γνωστοί ήδη από την εποχή του Ιπποκράτη: «Ιπποκρατικό προσωπείο», «Ιπποκράτειοι δάκτυλοι», «Ιπποκράτειος σείσις» . Τί γνωρίζετε για αυτούς;
23. Ποιες πραγματείες της Ιπποκρατικής Συλλογής ασχολούνται αποκλειστικά με θέματα ηθικής και δεοντολογίας;
24. Ποιες είναι οι απαγορεύσεις του Ιπποκρατικού Όρκου και είναι σε ισχύ σήμερα;
25. Ποιοι είναι οι κυριότεροι εκπρόσωποι της Ιατρικής Σχολής της Αλεξάνδρειας;
26. Τί γνωρίζετε για το έργο του Ηρόφιλου και του Ερασίστρατου και πώς οι ερευνητικές τους παρατηρήσεις συνέβαλαν στην εξέλιξη της Ιατρικής;  
27. Τί γνωρίζετε για τον Ασκληπιάδη τον Βιθυνό και τις θεραπείες του;
28. Ποιας ιατρικής ειδικότητας θεωρείται θεμελιωτής ο Σωρανός ο Εφέσιος και τί γνωρίζετε για το έργο του;
29. Γιατί σήμερα θεωρείται ιδιαίτερης σημασίας το έργο του Αρεταίου του Καππαδόκη; Αναφέρετε τρία νοσήματα που περιέγραψε με εξαιρετική, για την εποχή,  ακρίβεια.
30. Ποιος είναι ο σπουδαιότερος Έλληνας φαρμακολόγος που έζησε στην Αρχαία Ρώμη και γιατί το έργο του έχει ιδιαίτερη αξία ακόμη και σήμερα;
31. Γιατί ο Γαληνός θεωρείται ο σπουδαιότερος ιατρός μετά τον Ιπποκράτη; Τι γνωρίζετε για τη ζωή και το έργο του;
32. Οι απόψεις του Γαληνού επικράτησαν και επηρέασαν την Ιατρική άσκηση και σκέψη για περισσότερο από 1500 χρόνια. Για ποιο λόγο πιστεύετε ότι συνέβη αυτό;
33. Τί γνωρίζετε για τα  «γαληνικά σκευάσματα»;
34. Τί σημαίνει στην φαρμακολογία ο όρος «μιθριδατισμός»; 
35. Τί γνωρίζετε για την θηριακή;
      36. Ποια είναι η πιο σημαντική συνεισφορά της αραβο-ισλαμικής ιατρικής;
      37. Τι γνωρίζετε για την σχολή του Γκοντισαπούρ;
      38. Οι σημαντικότεροι εκπρόσωποι της αραβο-ισλαμικής ιατρικής είναι οι: Ραζής, 
            Αβικέννας, Αμπουλκασής, Αβενζοάρ, Αβερρόης, Μαϊμονίδης. Ποια είναι η    
            κύρια συμβολή του καθενός στην ιατρική;

Μάθημα 4ο

      39. Μπορείτε να περιγράψετε πως ήταν η φοιτητική ζωή στα           
             πανεπιστήμια/ιατρικές σχολές της Δύσης την περίοδο της Αναγέννησης και 
             του Μεσαίωνα;
       40. Τί γνωρίζετε για την υγειονομική φροντίδα την περίοδο της Επανάστασης; 
 41. Πότε ιδρύθηκε το Πανεπιστήμιο Αθηνών; Πώς ονομαζόταν αρχικά και ποιες σχολές περιλάμβανε;
 42. Τί γνωρίζετε για τον Διονύσιο Αιγινήτη και τον Θεόδωρο Αρεταίο; Ποια νοσοκομεία ιδρύθηκαν με την περιουσία τους;
43.	Ποιος ήταν ο πρώτος απόφοιτος και διδάκτορας της Ιατρικής Σχολής του Πανεπιστημίου Αθηνών και τι γνωρίζετε για τη ζωή και το έργο του;
44.	Ποια ήταν η πρώτη γυναίκα που αποφοίτησε από την Ιατρική Σχολή του Πανεπιστημίου Αθηνών και πως την αντιμετώπισαν οι συμφοιτητές της; Κατά τη γνώμη σας, σήμερα οι γυναίκες ιατροί αντιμετωπίζουν προβλήματα στο χώρο εκπαίδευσης ή εργασίας τους; 
      45. Ποια ήταν η δράση του φοιτητικού κινήματος στα τέλη του 19ου και στις   
            αρχές του 20ου αι.; Τι γνωρίζετε για τα Γαλβανικά, Σκιαδικά και Ευαγγελικά  
            επεισόδια (επιγραμματικά) 


      Μάθημα 5ο 
      46. Ποιες οι σημαντικές μεταβολές στην άσκηση της Ιατρικής επετεύχθησαν στη 
            διάρκεια της Αναγέννησης; Ποιοι τομείς της Ιατρικής γνώρισαν άνθιση ;
      47. Τί γνωρίζετε για τη ζωή, το έργο και τις διώξεις του Βεζάλιου; Γιατί το έργο 
            του θεωρείται καθοριστικό για την εξέλιξη της ιατρικής;
48. Τί γνωρίζετε για τη ζωή και το έργο του Αμβρόσιου Παρέ; Ποιες οι καινοτομίες που εισήγαγε στη χειρουργική; Ποια η διαφορά των ιατρών από τους κουρείς ιατρούς;
 49. Τί γνωρίζετε για τη ζωή και το έργο του Παράκελσου; Ποιες από τις θεραπευτικές προσεγγίσεις του εξακολουθούν να βρίσκονται σε ισχύ ;
 50. Τι γνωρίζετε για την ανακάλυψη του μικροσκοπίου και τι για τους εφευρέτες του;
 51. Τι γνωρίζετε για την ανακάλυψη της κυκλοφορίας του αίματος και το έργο του Harvey ;

      Μάθημα 6ο 

52. Ποια η σπουδαιότητα της επανάστασης που επέφερε η Ανατομοκλινική Σχολή; Στη ζεύξη ποιων ειδικοτήτων της Ιατρικής με τη σημερινή έννοια αρθρώνεται η πρακτική της Ανατομοκλινικής προσέγγισης των ιατρών στα τέλη του 18oυ αι. ; Ποιος είναι ο θεμελιωτής της Ανατομοκλινικής Σχολής; 
53.	Η Ανατομοκλινική Σχολή των Παρισίων θεμελίωσε την σύγχρονη κλινική ιατρική. Ποιους ιατρικούς κλάδους θεμελίωσαν μερικοί εκ των εκπροσώπων  της: Xavier Bichat, Claude Bernard, Jean-Martin Charcot, Jean-Nicolas Corvisart
54.	Ποιος θεμελίωσε την Ψυχιατρική και γιατί θεωρήθηκε ο σωτήρας των ψυχικά ασθενών;
55.	Ποιος ανακάλυψε το στηθοσκόπιο; Ποια ήταν η πηγή έμπνευσής του;
56.	Υπήρξε μια περίοδος που η αφαίμαξη με βδέλλες θεωρούνταν η σημαντικότερη θεραπεία. Ποιος εισήγαγε αυτή τη μέθοδο;  Ήταν κατά τη γνώμη σας κλινικά ορθή; Γνωρίζετε αν υπάρχουν σήμερα νοσήματα που η αφαίμαξη έχει θεραπευτική αξία;
57.	Γιατί το έργο του Louis Pasteur θεωρείται τόσο σημαντικό; Ποιες είναι οι κυριότερες ανακαλύψεις του που συνέβαλλαν καθοριστικά στην βελτίωση του βιοτικού μας επιπέδου αλλά και στην πρόοδο της ιατρικής;
58.	Ο Dominique Larrey εκτός από την τραυματολογία, εισήγαγε τα ασθενοφόρα για την μεταφορά των ασθενών αλλά και το σύστημα διαλογής «triage» που χρησιμοποιείται σήμερα στην Επείγουσα Ιατρική. Τι γνωρίζετε για τα παραπάνω;
59.	Ποιους παθογόνους μικροοργανισμούς, ευρέως γνωστούς στις μέρες μας, ανακάλυψε ο Robert Koch;
60.	Ποιος εισήγαγε τα ελαστικά γάντια στο χειρουργείο το 1890;Τι ήταν εκείνο που τον οδήγησε στο να χρησιμοποιήσει πρώτος ελαστικά γάντια;
61.	Τι σημαίνει ασηψία και τι αντισηψία; Ποια εισήγαγε ο Joseph Lister και ποια ο  Ignaz Semmelweis;
62.	Η εισαγωγή της αναισθησίας έφερε επανάσταση στην χειρουργική. Γνωρίζετε ποιος εισήγαγε την αναισθησία με αιθέρα και ποιος με χλωροφόρμιο;
63. Ποια η σημασία της επικρούσης στηνν κλινική ή φυσική εξέταση και πώς επινόησε τη μέθοδο αυτό ο πρώτος δημιουργός της στα τέλη του 18ου αι;
64. Τί γνωρίζετε για τη ζωή και το έργο του Γεωργίου Παπανικολάου; Ποια ειδικότητα θεμελίωσε και τί είναι το Pap-Test; Πιστεύετε ότι, ακόμη και σήμερα, έχει αξία το Pap-Test; 
65. Τί γνωρίζετε για τον ιό που ενέχεται στην παθογένεση του καρκίνου του τραχήλου της μήτρας ; Ποια η βασική μέθοδος προφύλαξης από αυτόν;
66. Περιγράψατε την επιστημολογική συνέχεια της ιατρικής αντιμετώπισης του καρκίνου του τραχήλου της μήτρας μέσα από την παθολογοανατομική προσέγγιση (Γ. Παπανικολάου) και τον αντι-ιικό εμβολιασμό.
67. Για ποιο σοβαρό λοιμώδες νόσημα οικουμενικής διασποράς έγιναν εμβολιαστικές προσπάθειες που κορυφώθηκαν στη διάρκεια του 18ου αι μέσα από το έργο των Πυλαρινού, Τιμόνη και Jenner ; Τί γνωρίζετε για τη συμβολή των τριών αυτών επιστημόνων ; Ποια η βασική δερματολογική εκδήλωση (ειδική στοιχειώδης δερματική βλάβη) του νοσήματος αυτού; Τί γνωρίζετε σήμερα για την επιδημιολογική κατάσταση του εν λόγω νοσήματος ;
68. Ποια η διαφορά ευλογιασμού και δαμαλισμού, δλδ των δύο μεθόδων εμβολιασμού έναντι της ευλογιάς ;
69.	Τί γνωρίζεται για το επιδημικό ξέσπασμα γρίππης στα 1918; Ποιο στέλεχος του επίμαχου ιού ήταν υπέυθυνο; Ποια είναι μία από τις θεωρούμενες μείζονες μεταλοιμώδεις επιπολοκές της γρίππης (ληθαργική εγκεφαλίτιδα), ποιος ο ρόλος του ελληνικής καταγωγής νευροανατόμου, Constantin von Economo στη μελέτη της νόσου και ποιον ρόλο διαδραμάτισε η ανακάλυψη του Έλληνα νευροφυσιολόγου Γεώργιου Κοτζιά στην απόπειρα θεραπείας της ;
70. Τί γνωρίζετε για το έργο του Έλληνα νευροφυσιολόγου Γεώργιου Κοτζιά; Γιατί θεωρείται ιδιαίτερα σημαντικό;
71. Τί γνωρίζετε για την ανακάλυψη της πενικιλλίνης ; Τί είδους φάρμακο είναι; Ποιος ο ρόλος του Αλεξάνδρου Φλέμινγκ στην ανακάλυψη ;
72. Ποια τα επιτεύγματα της Marie Curie και σε ποιον κλάδο της Ιατρικής θεραπευτικής εντάσσονται οι εφαρμοσμένες πρακτικές που εισήγαγε;

Μάθημα 7ο 
       73. Αναφέρετε τους διαπρεπέστερους ιατρούς του Βυζαντίου (πρώιμη και όψιμη 
             περίοδος).
       74. Αναφέρετε τα κυριότερα νοσηλευτικά ιδρύματα στο Βυζάντιο.
       75. Αναφέρατε τις κυριότερες διαφορές του Βυζαντινού νοσοκομείου από εκείνο 
             του Δυτικού Μεσαίωνα.
       76. Ποιος είναι ο μεγαλύτερος χειρουργός του Βυζαντίου και ποιο το επίπεδο της 
             χειρουργικής κατά τη Βυζαντινή περίοδο;
       77. Ποιες ήταν οι καινοτομίες της βυζαντινής φαρμακευτικής;
       78. Τι γνωρίζετε για την άσκηση της βυζαντινής ιατρικής και ποιες ήταν οι 
              ποινές των ιατρών σε περίπτωση σφάλματος;

Μάθημα 8ο 
79. Σε τί αποσκοπεί η άσκηση της καλούμενης ανακουφιστικής ή παρηγορητικής Ιατρικής;

Μάθημα 9ο 
       80.  Ποιος είναι ο παθογόνος μικροοργανισμός που προκαλεί την πανώλη και 
               αναφέρατε τα κύματα της επιδημίας και τα μέτρα δημόσιας υγείας που  
                ελήφθησαν; 
       81. Από πού προέρχεται ο όρος «γρίπη», τί σημαίνει και τί γνωρίζετε για την 
              Ισπανική γρίπη; 
       82. Ποιος είναι ο παθογόνος μικροοργανισμός που προκαλεί την χολέρα, ποια τα 
              συμπτώματα της λοίμωξης και τί γνωρίζετε για τον John Snow και την 
              περίπτωση της Bond street; 
       83. Ποιος είναι ο παθογόνος μικροοργανισμός που προκαλεί την λέπρα, ποιες 
               είναι οι κλινικές εκδηλώσης του λοιμώδους αυτού νοσήματος και 
               ποιος ανακάλυψε τον παθογόνο παράγοντα που τον προκαλεί ; 
         84. Ποια ήταν τα σημαντικότερα λεπροκομεία της Ελλάδας (επιγραμματικά)  
                και πως ήταν οι συνθήκες διαβίωσης και περίθαλψης σε αυτά; 
         85. Ποιος είναι ο παθογόνος μικροοργανισμός που προκαλεί την φυματίωση;       
               Ποιος επιστήμονας τον περιέγραψε πρώτος; Ποιες είναι οι κλινικές    
               εκδηλώσεις της νόσου ; Γνωρίζετε αν το νόσημα ήταν γνωστό από την   
               αρχαιότητα; 

          86. Τί σημαίνουν τα αρχικά του γνωστού εμβολίου B.C.G.; Για την προφύλαξη    
                ποιου  νοσήματος χρησιμοποιείται; 
          87. Τί ήταν τα σανατόρια; 

Μάθημα 10ο 
          88. Ποια η επιστημολογική εξέλιξη της φυσικής ή κλινικής εξέτασης από τον 
                Ιπποκράτη έως τις ημέρες μας ;
          89. Ποιοι είναι οι βασικοί σταθμοί στην επιστημολογική εξέλιξη της Ιατρικής 
                σε επίπεδο λοιμωδών νόσων ; (χυμοπαθολογία - μιάσματα => ιατρική 
                παρασιτολογία => μικροβιολογική θεωρία κατά Παστέρ και Κωχ)
         90. Ποιο γνωστό από την αρχαιότητα, ευρέως διαδεδομένο νόσημα αποδόθηκε 
               για πρώτη φορά στην Ιστορία της Ιατρικής σε παθογόνο μικροοργανισμό 
               (εκτοπαράσιτο);
         91. Αναλύσατε τη θεωρία περί φλεγμονής του γαστρεντερικού σωλήνα, ως 
               την απαρχή πληθώρας νοσημάτων, σύμφωνα με το σύστημα του Γάλλου 
               παθολόγου του 19ου αι, Broussais. Με ποια σύγχρονη επιστημονική 
               αντίληψη παρουσιάζει συνάφεια αυτή η ιδιότυπη παθοφυσιολογική -       
               παθογενετική προσέγγιση ; (ρόλος του εντερικού μικροβιώματος)
         92. Ποια κατάλοιπα της ιπποκράτειας θεωρίας των χυμών παραμένουν σε ισχύ  
               ως έννοιες στη σύχγρονη ιατρική ορολογία ή στην ευρύτερα ομιλούμενη 
               γλώσσα (μελαγχολία, υπεραιμία, φλέγμα, χολώδης κλπ)

Μάθημα 11ο 
          ----

    Μάθημα 12ο - 19ο
          93. Ποιες είναι οι προϋποθέσεις για την τεχνητή διακοπή της κύησης ;
          94. Τί γνωρίζετε για την ένσταση της ηθικής συνείδησης σχετικά με την 
                τεχνητή διακοπή της κύησης ;
          95. Τί ορίζεται ως ιατρικό σφάλμα και ποια είναι τα στοιχεία της      
                  αντικειμενικής υπόστασης των αδικημάτων;
          96. Τί γνωρίζετε για την αστική ευθύνη του δημόσιου νοσοκομείου;
          97. Ποιες είναι οι βασικές αρχές της Iατρικής Hθικής; 
          98. Τί είναι η Eυγονική; Αναφεράτε τους βασικούς εκπροσώπους του  
                  “κινήματος” και τις στοχεύσεις αυτού.
          99. Τί σημαίνει ο όρος «θεουργική ιατρική» ;
         100. Ποια διλήμματα δημιουργεί η εισαγωγή της Τεχνητής Νοημοσύνης στην 
                 πρακτική άσκηση της Ιατρικής και ποια ευεργετήματα;
         101. Tί γνωρίζετε για το στίγμα στην Ιατρική ; Αναφέρατε νόσους που 
                 κατεξοχήν χαρακτηρίζονταν ή εξακολουθούν να περιπλέκονται με
                 στιγματιστικές συμπεριφορές. 
         

